cyanic-selkie/wikianc huggingface dataset:
রোসেওলা
রোসেওলা হল বিশেষ ধরনের ভাইরাস-ঘটিত এক সংক্রামক ব্যাধি। বেশি সংক্রমণ ঘটে তিন বছর বয়সের আগে। উপসর্গগুলো তফাত পড়ে এক ধরনের গুটি বেরোবার সঙ্গে সঙ্গে উচ্চাঙ্গের জ্বরও হতে পারে। জ্বর সাধারণত তিন থেকে পাঁচ দিন স্থায়ী হয়। গুটি সাধারণত গোলাপি এবং তিন দিনের কম স্থায়ী হয়। জটিলতায় সম্ভবত জ্বর জ্বর ভাবে আচ্ছন্ন হয়, আবার ক্বচিৎ অতি জটিলতাও থাকে।
এই রোগ হিউম্যান হারপিসভাইরাস ৬ (এইচএইচভি-৬) অথবা ''হিউম্যান হারপিসভাইরাস ৭ (এইচএইচভি-৭) দ্বারা সংক্রামিত হয়। যারা অপরপক্ষে স্বাস্থ্যসম্পন্ন সালিভা সাধারণত তাদের মাধ্যমে এর প্রসার ঘটে। যাইহোক, অন্তঃস্বত্ত্বা অবস্থায়ও এই রোগ মায়ের থেকে শিশুতে সংক্রামিত হতে পারে। রোগনির্ণয় বৈশিষ্ট্যগতভাবে উপসর্গের ওপর ভিত্তি করে হয়, কিন্তু রক্ত পরীক্ষা করলে নিশ্চিত হওয়া যায়। কম সংখ্যক শ্বেত রক্ত কণিকাও থাকতে পারে। পর্যাপ্ত তরল পদার্থ এবং ওষুধপত্রাদি দিয়ে জ্বর থামানো হল চিকিৎসার অঙ্গ। কোনো জায়গার সকল মানুষের মধ্যে এক সময়ে রোগ সংক্রামিত হয়। মহিলা এবং পুরুষ প্রায়ই সমানভাবে ক্ষতিগ্রস্ত হয়। এই রোগ ১৯১০ খ্রিষ্টাব্দে প্রথম জানা যায়, যেখানে সাময়িক ভাইরাস নির্ধারিত হয় ১৯৮৮ খ্রিষ্টাব্দে। রোগটা দুর্বল অনাক্রম্য পদ্ধতিএর সঙ্গে নতুন করে দেখা দেয় এবং ফলে গুরুত্বপূর্ণ স্বাস্থ্য সমস্যা দেখা দেয়।
চিহ্ন ও উপসর্গসমূহ
রোসেওলা বৈশিষ্ট্যগতভাবে ছ-মাস থেকে দু-বছরের শিশুদের ক্ষতিগ্রস্ত করে, এবং হঠাৎ বেশি জ্বর দিয়ে শুরু হয় (৩৯-৪০ °C; ১০২.২-১০৪ °F)। ক্বচিৎ দেখা যায় জ্বর জ্বর অবস্থায় আঠালো ভাব (এটাও বলা হয় জ্বর জ্বর ভাবে আচ্ছন্ন অথবা 'জ্বর ফিট'); শরীরের তাপমাত্রা হঠাৎ বেড়ে যাওয়ার জন্যে ঘটে, কিন্তু অনেক ক্ষেত্রে শিশুকে স্বাভাবিক দেখা যায়। কয়েকদিন পর জ্বর প্রশমিত হয়, এবং ঠিক দেখা যায় শিশু আরোগ্যের পথে, লাল গুটি উদ্ভূত হয়। রোসেওলা শুরু হয় ধড়ে (মধ্যশরীর) এবং তারপর হাত, পা এবং ঘাড়ে। এর গুটি চুলকানিযুক্ত হয়না এবং ১ থেকে ২ দিন পর্যন্ত থাকে। বিপরীতপক্ষে, একটা শিশুর হাম হলে তাকে সাধারণত রুগ্ন দেখায়, সঙ্গে কনজাংটিভাইটিস, শ্লেষ্মাজাতীয় উপসর্গগুলো, ও সর্দি, এবং গুটিগুলো কয়েকদিনের জন্যে তাদের মুখ ক্ষতিগ্রস্ত করে। ক্বচিৎ ঘটনায় যকৃৎ ঠিকমতো কাজ করেনা।
এক অল্পসংখ্যক শিশু রোগের চিহ্ন ও উপসর্গের সঙ্গে এইচএইচভি-৬ প্রকট হয়। আনুমানিক ৩০ শতাংশ শিশুর মধ্যে প্রাথমিক এইচএইচভি-৬ সংক্রমণের সময় এক্সান্থেমা সাবিটাম ঘটে। অন্যান্য রোগে গুরুত্বপূর্ণ উপসর্গ বোঝা যায়, যেমন মেনিনজাইটিস অথবা হামকে অস্বীকার করা উচিত। জ্বর জ্বর ভাবে আচ্ছন্নতার ক্ষেত্রে আশ্বস্ত হওয়ার জন্যে চিকিৎসা-পরামর্শ দেওয়া হয়। যাইহোক, জ্বর জ্বর ভাবে আচ্ছন্ন হওয়া ক্ষতিকারক নয়, তাই চিকিৎসার দরকর হয়না, যদি সেটা পাঁচ মিনিটের বেশি স্থায়ী না-হয়, তাহলে তার কোনো দীর্ঘস্থায়ী নেতিবাচক প্রভাব নেই। ক্বচিৎ ঘটনাসমূহে এইচএইচভি-৬ আগে শৈশবে যার মধ্যে সংক্রামিত হয়েছিল, এরকম পূর্ণবয়স্কের শরীরে সক্রিয় হয় এবং মোনোনিউক্লিয়োসিসএর চিহ্ন দেখা দিতে পারে।
কারণ
হিউম্যান হারপিসভাইরাস ৬ (এইচএইচভি-৬) এবং হিউম্যান হাপিসভাইরাস ৭ (এইচএইচ-৭) এই দুটো হিউম্যান হারপিসভাইরাসএর কারণে রোসেওলা রোগ দেখা দেয়, যাকে সময় বিশেষে সম্মিলিতভাবে রোসেওলোভাইরাস বলা হয়। এইচএইচভি-৬ দু-রকমের দেখা যায় (এইচএইচভি-৬এ এবং এইচএইচভি-৬বি) এবং যুক্তরাষ্ট্র, ইউরোপ, দুবাই ও জাপানে গবেষণায় দেখা গিয়েছে যে, এইচএইচ-৬বিএর কারণে এক্সান্থেমা সাবিটাম হয়। এই ধরনের এইচএইচভি-৬ ৯০ শতাংশের বেশি দু-বছরের শিশুকে সংক্রামিত করে।
প্রতিরোধ
এক্সান্থেমা সাবিটামের চিকিৎসা অথবা প্রতিরোধে কোনো বিশেষ প্রতিষেধক নেই, এবং এই রোগে শিশুরা মারাত্মকভাবে পীড়িত হয়না।
চিকিৎসা
বেশির ভাগ ক্ষেত্রে এইচএইচভি-৬ সংক্রমণ আপনাআপনি ভালো হয়ে যায়। যদি এনসেফেলাইটিস হয়, তাহলে গ্যান্সিক্লোভির অথবা ফসকারণেট সম্ভবত কার্যকর হয়।
ইতিহাস
বিশ শতকের প্রথমদিকে জন জহোরস্কি, এমডি, সেন্ট লুই পেডিয়াট্রিক সোসাইটিতে তার প্রথম বিধিবদ্ধ প্রতিবেদনে ১৯০৯ খ্রিষ্টাব্দে বিস্তৃতভাবে লিখেছিলেন, যেখানে তিনি ১৫ জন নবীন শিশুর অসুস্থতার বর্ণনা দিয়েছেন। ১৯১৩ খ্রিষ্টাব্দের ১৮ অক্টোবর জার্নাল অফ দ্য আমেরিকান মেডিক্যাল অ্যাসোসিয়েশনে (জেএএমএ) এক প্রবন্ধ প্রকাশিত হয়; তিনি লিখেছেন যে, "চামড়ার রোগ নিয়ে যাঁরা লেখেন তাঁদের কাছে 'রোসেওলা ইনফ্যান্টইলিস' নামটার চিকিৎসা পরিভাষায় একটা গুরুত্বপূর্ণ জায়গা আছে", কিন্তু আগেকার লেখকদের এই রোগের বিবরণের মধ্যে অন্যান্য অনেক জ্বর জ্বর অবস্থায় গুটি বেরোনো রোগের সঙ্গে বিভ্রান্তির প্রবণতা ছিল। এই জেএএমএ প্রবন্ধে জহোরস্কি আরো ২৯ জন রোসেওলা-পীড়িত শিশু সম্বন্ধে লিখেছেন এবং বলেছেন যে, একমাত্র জার্মান হামে (রুবেলা) পার্থক্যমূলক চিকিৎসা হল সেই অবস্থা যাতে অবশ্যই নিশ্চিতভাবে বলা যায় যে, রুবেলার জ্বর কেবলমত্র কয়েক ঘণ্টা স্থায়ী হয়, যেখানে রোসেওলার আগের জ্বর তিন থেকে পাঁচ দিন স্থায়ী হয় এবং মর্বিলিফর্ম গুটি আসার আগে চলে যায়।
গবেষণা
হিউম্যান হারপিসভাইরাস-৬ সম্ভাব্যভাবে নিউরোডিজেনারেটিভ রোগএর সঙ্গে সম্পর্কযুক্ত।
বানৌজা পদ্মা (২০১৩)
বাংলাদেশ নৌবাহিনী জাহাজ (সংক্ষেপেঃ বানৌজা) পদ্মা বাংলাদেশ নৌবাহিনীর পদ্মা-শ্রেণীর প্রথম ব্যাচের প্যাট্রোল ক্রাফট। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। জাহাজটি উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ২ মে, ২০১০ সালে খুলনা শিপইয়ার্ড এবং প্রতিরক্ষা ক্রয় মহাপরিদপ্তর এর মধ্যে জাহাজ নির্মাণ সংক্রান্ত চুক্তি স্বাক্ষরিত হয়। ৮ অক্টোবর, ২০১২ সালে জাহাজটিকে প্রথম বারের মত পানিতে ভাসানো হয়। ২৪ জানুয়ারি, ২০১৩ সালে বানৌজা পদ্মা বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
বানৌজা পদ্মা জাহাজটির দৈর্ঘ্য, প্রস্হ এবং গভীরতা । এই টহল জাহাজটির ওজন ৩৫০ টন এবং জাহাজটিতে রয়েছে ২টি ৩০৪১ অশ্বশক্তি (২২৭০ কিলোওয়াট) বিশিষ্ট এমটিইউ ডিজেল ইঞ্জিন (জার্মানি), ১টি ১২০ কিলোওয়াট বিশিষ্ট সিএটি জেনারেটর (যুক্তরাজ্য), ১টি ৪৯ কিলোওয়াট ক্ষমতাসম্পন্ন সিএটি ইমারজেন্সি জেনারেটর (যুক্তরাজ্য), জেডএফ ৭৬০০ ট্রান্সমিশন (জার্মানি) এবং ৪টি শ্যাফট। যার ফলে জাহাজটির সর্বোচ্চ গতিবেগ । সমুদ্রপৃষ্ঠ অনুসন্ধানের জন্য এটি ১টি ফুরুনো ডিআরএস৪ডব্লিউ রাডার (জাপান) এবং ১টি ফুরুনো এফএআর-৩৩২০ চার্ট রাডার (জাপান) দ্বারা সজ্জিত। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম।
রণসজ্জা
বানৌজা পদ্মা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বেলভা কোটিয়ার
বেলভা কোটিয়ার (২৭ জুন ১৯২০- ২ মে, ২০০০) ছিলেন একজন মার্কিন রোজবাড স্যু কর্মী এবং সমাজকর্মী। তিনি ১৯৬৪ সালে আলক্যাট্রাজ দ্বীপ দখলের ধারণাটি প্রস্তাব করেছিলেন এবং সেসকল আন্দোলনকারীদের মধ্যে অন্যতম ছিলেন যারা আদিবাসী আমেরিকানদের কাছে এই দ্বীপটি ফিরিয়ে দেওয়ার দাবীতে নেতৃত্ব দিয়েছিল। তিনি প্রথমবার আলক্যাট্রাজ দখল এবং স্যুয়ের সম্পত্তির দাবিতে মামলা করার পরিকল্পনা করেছিলেন। শহুরে ভারতীয়দের স্বাস্থ্য নিয়ে উদ্বেগ থেকে তিনি স্বাস্থ্য, শিক্ষা ও কল্যাণ বিভাগের (ডিপার্টমেন্ট আফ হেল্থ, এডুকেশন অ্যান্ড ওয়েলফেয়ার ) জন্য একটি গবেষণা চালিয়েছিলেন, যার ফলস্বরূপ তিনি ১৯৭২ সালে সান ফ্রান্সিসকো উপসাগরীয় অঞ্চলের প্রথম আমেরিকান-ইন্ডিয়ান স্বাস্থ্যকেন্দ্রের নির্বাহী পরিচালিকা হয়েছিলেন।
প্রাথমিক ও শিক্ষাজীবন
বেলভা ডেল ম্যাকেনজি ১৯২০ সালের ২৭ শে জুনে দক্ষিণ ডাকোটার টড কাউন্টির রোজবাড ইন্ডিয়ান রিজার্ভেশনে জন্মগ্রহণ করেছিলেন। তিনি ছিলেন ভার্জিনিয়া বার্কার ও নারকিস ম্যাকেনজির কন্যা। তাঁর মা নেব্রাস্কার স্যান্টি স্যুয়েরের নথিভুক্ত সদস্য ছিলেন।  তাঁর নানা আলফ্রেড বার্কার একজন মন্ত্রী ছিলেন, তিনি এলিজাবেথ মেসারকে বিয়ে করেছিলেন। তাঁর বাবা লাকোটা সম্প্রদায়ের ছিলেন এবং রোজবাড স্যু সম্প্রদায়ে তালিকাভুক্ত হয়েছিলেন। বেলভার বয়স যখন পাঁচ বছর তখন তিনি মারা গিয়েছিলেন এবং তাঁর মৃত্যুর পরে বেলভা ও তাঁর মা বিভিন্ন রিজার্ভেশনে বাস করতেন। তাঁর মা শেয়েন এজেন্সি বোর্ডিং স্কুলে এবং ওয়াইমিংয়ের ফোর্ট ওয়াশাকিতে রান্নার কাজ করতেন এবং পরবর্তীতে কার্ল স্নিভকে বিয়ে করেছিলেন। পাইন রিজ বোর্ডিং স্কুল থেকে স্নাতক হওয়ার আগে তিনি প্রথমে দক্ষিণ ডাকোটা পিয়েরেতে বোর্ডিং স্কুলে এবং তারপরে পাবলিক স্কুলে পড়াশোনা করেছিলেন। স্নাতক শেষ হওয়ার পরে ১৯৪১ সালে তিন পাইন রিজ ইন্ডিয়ান রিজার্ভেশন থেকে অ্যালেন লুইস কোটিয়ার নামে একজন ওগলালা স্যুকে বিয়ে করেছিলেন।
কর্মজীবন
দ্বিতীয় বিশ্বযুদ্ধের সময় কোটিয়ারের স্বামী নৌবাহিনীতে যোগ দিয়েছিলেন এবং ১৯৩৩ সালে তিনি তাঁর মা ও দুই মেয়েকে নিয়ে দক্ষিণ ডাকোটা থেকে ক্যালিফোর্নিয়ার আলামেডা কাউন্টিতে চলে এসেছিলেন। পরে তাঁর আরও একটি মেয়ে সন্তান হয়েছিল। ১৯৫৬ সালের ইন্ডিয়ান রিলোকেশন অ্যাক্ট পাস হওয়ার পরে তিনি আমেরিকান-ইন্ডিয়ানদের জীবনযাত্রার মান উন্নয়নে বিভিন্ন কর্মসূচিতে জড়িত হয়ে উপসাগরীয় অঞ্চলের স্যু ক্লাবের সেক্রেটারি হিসাবে দায়িত্ব পালন করেছিলেন।
মৃত্যু ও উত্তরাধিকার
বেলভা কোটিয়ার ২০০০ সালের ২২শে মে ক্যালিফোর্নিয়ার লিভারমোরে নিজের বাড়িতে মারা যান এবং ৯মে ক্যালিফোর্নিয়ার সান ব্রুনোর গোল্ডেন গেট জাতীয় সমাধিস্থানে তাঁকে সমাধিস্থ করা হয়েছিল। আদিবাসী আমেরিকানদের পক্ষে সক্রিয়তার জন্য তাঁকে স্মরণ করা হয়।
এম মিজানুর রহমান
কর্মজীবন
১৯৭১ সালে ঢাকায় আমেরিকান এক্সপ্রেস নামক বিদেশি ব্যাংকে কর্মরত ছিলেন এম মিজানুর রহমান। মুক্তিযুদ্ধ শুরু হলে চাকরিতে আর যোগ না দিয়ে ভারতে যান তিনি। পরে যোগ দেন মুক্তিবাহিনীর প্রথম বাংলাদেশ অফিসার্স ওয়ার কোর্সে। প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরে একটি কোম্পানির অধিনায়ক হিসেবে দায়িত্ব পালন করেন। এম মিজানুর রহমান স্বাধীনতার পর বাংলাদেশ সেনাবাহিনীতে চাকরি করেন। পরে সোনালী ব্যাংকেও চাকরি করেন তিনি।
আসহাবে কাহফ
ইসলামি ও খ্রিস্টীয় লোককথায়, আসহাবে কাহফ (أصحاب الکهف) বা ঘুমন্ত সাতজন (Septem dormientes), হচ্ছে একদল যুবক নিয়ে প্রচলিত একটি মধ্যযুগীয় কিংবদন্তি যাঁরা ২৫০ খ্রিস্টাব্দের দিকে খ্রিস্টানদের উপর রোমান নিপীড়ন থেকে বাঁচতে এফেসাস (বর্তমানে সেল্কুক, তুরস্ক) শহরের বাইরে একটি গুহার ভিতরে লুকিয়ে ছিল এবং প্রায় ৩০০ বছর পরে আবির্ভূত হয়। কাহিনিটির আরেকটি সংস্করণ কুরআনের সূরা আল-কাহফে দেখা যায়। ইসলামি সংস্করণে একটি কুকুরের কথাও উল্লেখ রয়েছে যা যুবকদের সাথে গুহায় প্রবেশ করে এবং নজর রাখে। এটি ফার্সি, কিরগিজ ও তাতার ভাষাতেও অনূদিত হয়।
সিরীয় বিশপ জ্যাকব অফ সেরুহ হতে এই গল্পের প্রাচীনতম সংস্করণটি এসেছে (c.  ৪৫০–৫২১), এটি নিজেই একটি প্রাচীনতর গ্রিক উৎস হতে প্রাপ্ত, যা বর্তমানে হারিয়ে গেছে। এই গল্পের একটি রূপরেখা গ্রেগরি অফ ট্যুরস (৫৩৭–৫৯৪) এবং পল দ্য ডেকনের (৭২০-৭৯৯) লোমবার্ডসের ইতিহাস গ্রন্থে দেখা যায়। জ্যাকবাস দ্য ভোরাগিনের গোল্ডেন লিজেন্ড (১২৫৯-১২৬৬) এ গল্পের সবচেয়ে পরিচিত পশ্চিমা সংস্করণটি পাওয়া যায়।
কাহিনিটির বিবরণসমূহ প্রধানত ৯ম এবং ১৩শ শতাব্দীর মধ্যে রচিত এবং কমপক্ষে নয়টি মধ্যযুগীয় ভাষায় পাওয়া যায়, পাশাপাশি ২০০ টিরও বেশি পাণ্ডুলিপিতে সংরক্ষিত রয়েছে। এর মধ্যে রয়েছে ১০৪টি লাতিন পাণ্ডুলিপি, ৪০টি গ্রিক, ৩৩টি আরবি, ১৭টি সিরীয়, ছয়টি ইথিওপীয়, পাঁচটি কিবতীয়, দুটি আর্মেনীয়, একটি মধ্যযুগীয় আইরিশ এবং একটি প্রাচীন ইংরেজি।
বিশ্বের নানা খ্রিস্টীয়মণ্ডলী ঘুমন্ত সাতজনকে ভিন্ন ভিন্ন বর্ষপঞ্জি অনুযায়ী ভিন্ন ভিন্ন সময় স্মরণ করে থাকে। রোমান সাধুকোষ অনুযায়ী ২৭ জুলাই (২য় ভ্যাটিকান বর্ষপঞ্জি অনুযায়ী জুন) তারিখে সাতজন ঘুমন্তের কথা উল্লেখ করা হয়। বাইজেন্টাইন বর্ষপঞ্জি অনুযায়ী তাদের ৪ আগস্ট এবং ২২ অক্টোবর স্মরণ করা হয়। নবম শতাব্দীর আইরিশ বর্ষপঞ্জি Félire Óengusso অনুযায়ী ৭ আগস্টে ঘুমন্ত সাতজনকে স্মরণ করা হয়। সিরীয় সনাতনপন্থী খ্রিস্টীয়মণ্ডলীর বর্ষপঞ্জিতে আবার ভিন্ন ভিন্ন তারিখে তাদের স্মরণ করে: ২১ এপ্রিল, ২ আগস্ট, ১৩ আগস্ট, ২৩ অক্টোবর এবং ২৪ অক্টোবর।
সংখ্যা, সময় ও নাম
কাহিনিটির প্রাথমিক সংস্করণগুলোতে ঘুমন্তদের সংখ্যা নিয়ে একক অভিমত উঠে আসে নি, এমনকি নির্দিষ্ট করে সংখ্যার উল্লেখও নেই। নাজরানের ইহুদি ও খ্রিস্টানরা কেবল তিনজন ঘুমন্ত ভাইয়ের কথা বিশ্বাস করতো; পূর্ব সিরীয়রা পাঁচজন। বেশিরভাগ সিরীয় বিবরণে আটজনের কথা উল্লেখ রয়েছে, যাদের মাঝে ঘুমন্ত ব্যক্তিদের জন্য ঈশ্বর কর্তৃক প্রেরিত একজন নামহীন প্রহরীর কথাও উল্লেখ রয়েছে। তবে ইসলামে তাদের নির্দিষ্ট সংখ্যার উল্লেখ নেই। কুরআনের সূরা আল-কাহফের ২২ নং আয়াতে তাদের সংখ্যা সংক্রান্ত বিরোধ নিয়ে আলোচনা করে। আয়াতটি বলা হয়:
"কেবলমাত্র কিছু লোক জানে" সম্পর্কে, মুহাম্মদের একজন সাহাবি আবদুল্লাহ ইবনে আব্বাস, তাফসির আল-তাবারিতে আয়াতের তাফসিরে বর্ণিত একটি প্রামাণিক বর্ণনায় বলেছেন, "আমি তাদের মধ্যে কয়েকজন যাদের আল্লাহ ব্যতিক্রম করে বানিয়েছেন। আর তাদের সংখ্যা হচ্ছে সাত।"
যুবকেরা কত বছর ঘুমিয়েছিল তা নিয়েও বিবরণগুলোর মাঝে অমিল রয়েছে। গ্রেগরি অফ ট্যুরসে দেওয়া সর্বোচ্চ সংখ্যা ছিল ৩৭৩ বছর। কিছু বিবরণে ৩৭২ বছরের উল্লেখ রয়েছে। জ্যাকবাস দ্য ভোরাগিন ১৯৬ বছর গণনা করেছেন (২৫২ সাল থেকে ৪৪৮ সাল পর্যন্ত)। অন্যান্য গণনা ১৯৫ বছর নির্দেশ করে। কুরআনসহ ইসলামি বিবরণ অনুযায়ী তারা ৩০৯ বছর ঘুমিয়ে ছিল। এগুলো সম্ভবত চন্দ্রবছর, সৌরবছরের হিসাবে সংখ্যাটি হলো ৩০০ বছর। কুরআনে ১৮:২৫-এ বলা হয়েছে, "আর তারা তিনশ বছর এবং অতিরিক্ত নয় বছর যাবত তাদের গুহায় অবস্থান করেছিল।"
তাঁদের ঘুমের তারিখগুলো কুরআনে দেওয়া হয়নি; কিছু সূত্রমতে তাঁরা সম্রাট ডেশিয়াস (২৫০ খ্রিস্টাব্দ) সময় গুহা প্রবেশ করে এবং প্রথম থিওডোশিয়াস (৩৭৮-৩৯৫) বা দ্বিতীয় থিওডোসিয়াস (৪০৮-৪৫০) এর সময় জেগে ওঠে।
বার্তোমিয়েই গ্রিসা ঘুমন্তদের জন্য অন্তত সাতটি ভিন্ন নাম তালিকাভুক্ত করেন:
বিশ্বাস
থাম্ব|একটি ১৯ শতকের জার্মান ব্রত চিত্রাঙ্কণ সাত লোকজনের. লেখার বলেছেন Bittet für? Ihr hl. sieben Schläfer (প্রার্থনা আমাদের জন্য পবিত্র সাত লোকজনের). সম্রাট  Decius কর্তৃক ২০০ খ্রিস্টাব্দে নিপীড়নের সময়ে, সাতজন যুবককে খ্রিস্টধর্ম অনুসরণ করার জন্য অভিযুক্ত করা হয়েছিল। তাদের বিশ্বাসের পুনরাবৃত্তি করার জন্য তাদের কিছু সময় দেওয়া হয়, বরং তারা বিশ্বস্ত বস্তুগুলি দরিদ্রকে দিয়ে এবং প্রার্থনা করার জন্য একটি পাহাড়ের গুহায় অবসর গ্রহণ করার পরিবর্তে তারা ঘুমিয়ে পড়েন। সম্রাট দেখেছিলেন যে, পৌত্তলিকতার প্রতি তাদের দৃষ্টিভঙ্গি উন্নত হয়নি, তিনি গুহামুখ বন্ধ করার নির্দেশ দেন। ডান|থাম্ব|Headstones মধ্যে [[:de:Siebenschläferkirche (Rotthof)|Siebenschläferkirche (Rotthof), জার্মানি]] Decius মারা যায় ২৫১ সালে, এবং অনেক বছর অতিবাহিত হয়, এরপর Theodosius II (৪০৮-৪৫০) এর শাসনামলে ভূমি মালিক গুহাটির মুখ খুলতে চাইলেন, এটি একটি গবাদি পশুর হিসাবে ব্যবহার করার চিন্তাভাবনা করে। তারা জেগে ওঠে, কল্পনা করে যে তারা একদিন ঘুমাচ্ছিল, আর তাদের এক জনকে অফসুসে খাবার কিনবার জন্য নির্দেশ দেয়, যাকে সতর্ক হবার জন্য নির্দেশ দেওয়া হয়, যাতে পণ্ডিতেরা তাকে চিনতে ও ধরতে না পারে। শহরটিতে পৌঁছানোর পরে, এই ব্যক্তি ক্রস সংযুক্ত ভবন খুঁজতে দক্ষ ছিল; সে যখন পুরনো মুদ্রাগুলো দোকানদারকে দেয়, সে অবাক হয়ে তাকে রাজার কাছে নিয়ে যায় এবং দুই পক্ষই মূল ঘটনা জানতে পারে। ওই সাতজনের সাথে সাক্ষাৎকারের জন্য বিশপকে আহ্বান করা হয়েছিল; তারা তাদের অলৌকিক ঘটনা তাকে বলে, এবং ঈশ্বরের প্রশংসা করার মাধ্যমে মারা যায়।. গ্রীকের সাত গুহাবাসীর বিভিন্ন জীবন বি.এইচ.জি. ১৫৯৩-১৫৯৯ [৫] এবং অন্যান্য নন-ল্যাটিন ভাষাগুলিতে BHO ১০১৩-১০২২ তে তালিকাভুক্ত করা হয়েছে।. . অফসুসে প্রসিদ্ধ প্রাচীনতম ঐতিহ্য হিসাবে, একটি প্রাথমিক খৃস্টান দলের সাথে যুক্ত হয়ে অনেক তীর্থযাত্রী প্রথম আসেন। সেখানে (তুরস্কের আধুনিক Selçuk কাছাকাছি) মাউন্ট Pion এর ঢালের উপর, গির্জা এর ধ্বংসাবশেষের সঙ্গে সাতজনের গর্ত ১৯২৭-২৮ সালে খনন করা হয়েছিল। খননকালে ৫ম ও ৬ষ্ঠ শতকের কয়েক শত কবরের খোঁজ পাওয়া যায়। গির্জা এবং কবরের মধ্যে দেওয়ালে সাত গুহাবাসীর জন্য নিবেদিত লিখিত নিবন্ধ পাওয়া যায়। এই গুহা এখনও পর্যটকদের দেখানো হয়।
প্রেরণ
খ্রিস্টীয় জগতের সর্বত্র ছড়িয়ে ছিটিয়েছিল, গ্লিওরি অফ ট্যুর দ্বারা পশ্চিমের জনপ্রিয় ৬ষ্ঠ শতাব্দীর অলৌকিক ঘটনা, দ্য গ্লিয়ারিয়া শহীদ (শহীদদের গৌরব) এর সংগ্রহ। গ্রেগরি বলেছেন যে গল্পটি "একটি নির্দিষ্ট সিরিয়ান" থেকে কিংবদন্তি ছিল।
ইসলামি ব্যাখ্যা
আসহাবে কাহফের (أصحاب الکهف) গল্পটি কুরআনের ১৪:৯-২৬ এ উল্লেখ করা হয়েছে এবং এটি খ্রিস্টান সূত্রে উল্লিখিত থেকে খুব বেশি আলাদা নয়, তবে কুরআনে অপ্রয়োজনীয় বিবরণ উল্লেখ করা হয়নি: যেমন, গল্পে যুবকদের সংখ্যা, তাঁদের নাম, গল্পের সংঘটনের সময় ইত্যাদি। সূরাটির শানে নুযুল অনুযায়ী, মক্কার মুশরিকরা আহলে কিতাবদের সঙ্গে পরামর্শ করে মহানবী (সা.)-কে পরীক্ষা করার জন্য যে তিনটি প্রশ্নের উত্তর দিয়েছিল তার ভিত্তিতে এই সূরাটি নাযিল হয়েছিল। প্রশ্নগুলো ছিল: (১) "গুহার ঘুমন্ত" কারা ছিলেন? (২) আত্মা কী/কী দিয়ে তৈরি? (৩) আপনি জুলকারনাইন সম্পর্কে কী জানেন?
ঘটনাটি শুরু হয় নবি মুহাম্মদের কাছে আল্লাহর ওহির মাধ্যমে, যাতে তিনি আহলে কিতাবদের নিকট থেকে আসহাবে কাহফের ঘটনা শুনে বিস্মিত না হন। তাফসীরকারীদের মতে কারণ এটি আল্লাহর ক্ষমতা ও কর্তৃত্বের মধ্যে একটি অদ্ভুত বিষয় নয়, এই অলৌকিক ঘটনাটি আল্লাহর শক্তির ব্যাপারে প্রমাণ বহনকারী বড় নিদর্শনগুলির মধ্যে একটি। কুরআনে বলা হয়েছে:"আপনি কি ধারণা করেন যে, গুহা ও গর্তের অধিবাসীরা আমার নিদর্শনাবলীর মধ্যে বিস্ময়কর ছিল?"
কুরআনে বর্ণিত গল্পটি খ্রিস্টীয় সংস্করণের সাথে সামঞ্জস্যপূর্ণ, অল্পবয়সি মুমিনদের একটি গোষ্ঠীকে বর্ণনা করা হয়েছে যাঁরা তাঁদের রাজার কাছ থেকে ঈশ্বরের পাশাপাশি অন্যদের উপাসনা করার বিরোধিতা করেছিল এবং একটি গুহায় আশ্রয় নিয়েছিল, যাঁর ফলে তাঁরা দীর্ঘসময় ঘুমিয়ে পড়েছিল। যখন তাঁরা জেগে উঠলো তখন তাঁরা মনে করেছিল যে তাঁরা একদিনের জন্য ঘুমিয়ে পড়েছিল এবং তাঁরা তাঁদের একজনকে আবার খাবারের জন্য শহরে পাঠিয়ে দিল। তাঁর কাছে থাকা তিনশ বছর পুরনো মুদ্রাগুলো দেখে শহরের মানুষ জানতে পারে, যে তাঁরাই ঘুমন্ত যুবক।
কুরআন আরও ইঙ্গিত করে যে ঘটনাটি আবির্ভূত হওয়ার পরপরই লোকেরা গুহায় কতজন লোক ছিল তা নিয়ে "অলস অনুমান" করতে শুরু করেছিল। এর জন্য কুরআন দৃঢ়ভাবে বলা হয়েছে: "বলুন, আমার পালনকর্তাই তাঁদের সংখ্যা ভালো জানেন।" কুরআনে বলা হয়েছে যে, এমনকি যদি লোকেরা আরো তদন্ত করে, তাহলে তর্কবিতর্ক করো না এবং গুহায় পুরুষদের সংখ্যা এবং বছর সংখ্যা গুরুত্বপূর্ণ নয়; বরং জ্ঞান বা পাঠ, পুনরুত্থানই মূল বিষয়। একইভাবে, মানুষ গুহায় অবস্থান করার সঠিক সময় সম্পর্কে, কুরআনে মানুষের অনুমানকে জোর দিয়ে বলা হয়েছে: "তাঁদের উপর তাঁদের গুহায় ৩০০ বছর, অতিরিক্ত আরও নয় বছর অতিবাহিত হয়েছে।" উপরন্তু কুরআনে বিষয়টি পরিস্কার করে বলা হয়েছে: "বলুন, তাঁরা কতকাল [সেখানে] অবস্থান করেছে, তা আল্লাহই ভালো জানেন।" সূরা কাহফের ২৫ তম আয়াত অনুসারে, গুহার যুবকেরা সৌর সৌর পঞ্জিকার হিসেবে ৩০০ বছর ধরে ঘুমিয়েছিলেন এবং চন্দ্র পঞ্জিকার হিসেবে ৩০৯ বছর ঘুমিয়েছিলেন কারণ চন্দ্র পঞ্জিকা সৌর পঞ্জিকার চেয়ে চেয়ে ১১ দিন ছোট, যার মাধ্যমে অতিরিক্ত নয় বছরের অন্তর্ভুক্তি ব্যাখ্যা করা যায়। একই সূরার আয়াত ১৮-তে কুরআনে বলা হয়েছে যে ঘুমন্তদের মধ্যে একটি কুকুরও ছিল, যেটি গুহার প্রবেশদ্বারে বসে ছিল।
দক্ষিণ তিউনিশিয়ায় চেনিনির মসজিদ আল-রকুদ্দ আল-সাবাকে সেখানকার অধিবাসীরা আসহাবে কাহফের মসজিদ হিসেবে দাবী করে, এ স্থানটি প্রথম আবিষ্কৃত হয় ১৭ শতকে আবু সালিম আল-আইয়াশি এর মাধ্যমে।
আসহাবে কাহফের গুহা
বেশ কিছু স্থানকে "আসহাবে কাহফের গুহা" হিসেবে চিহ্নিত করা হয়েছে, কিন্তু প্রত্নতাত্ত্বিকভাবে কোনোটিই প্রকৃত স্থান বলে প্রমাণিত হয়নি। ইফেসাস থেকে ছড়িয়ে পড়া কাহিনিটির প্রাথমিক সংস্করণে একটি প্রাথমিক খ্রিস্টান ভূগর্ভস্থ সুড়ঙ্গপথের কথা যুক্ত ছিল, যা প্রচুর তীর্থযাত্রীদের আকর্ষণ করে। ইফেসাস (তুরস্কের আধুনিক সেল্কুকের কাছে) মাউন্ট পায়ন (মাউন্ট কোয়েলিয়ান) এর পাদদেশে অবস্থিত, ১৯২৬-১৯২৮ সালে ইফেসাসের উপর নির্মিত ধর্মীয় স্থানের ধ্বংসাবশেষসহ আসহাবে কাহফের স্মরণে নির্মিত একটি প্রাচীন কৃত্রিম গুহা খনন করা হয়েছিল। খননে ৫ম ও ৬ষ্ঠ শতাব্দীর কয়েকশ কবর উদঘাটিত হয়। দেয়ালে ও কবরে ঘুমন্ত সাতজনকে উৎসর্গ করা শিলালিপি পাওয়া গেছে। এই গুহাটিতে এখনও দর্শনার্থীরা ভ্রমণ করেন।
আসহাবে কাহফের গুহার অন্যান্য সম্ভাব্য স্থানগুলো হলো সিরিয়ার দামেস্ক এবং তুরস্কের আফসিন ও তার্সুস। আফসিন প্রাচীন রোমান শহর অ্যারাবিসাসের কাছে অবস্থিত, যেখানে পূর্ব রোমান সম্রাট জাস্টিনিয়ান পরিদর্শন করেছিলেন। সম্রাট পশ্চিম তুরস্ক থেকে উপহার হিসেবে মার্বেল কুলুঙ্গি নিয়ে এসেছিলেন, যেগুলো আজও এসহাব-ই কেহফ কুল্লিয়ে মসজিদের ভিতরে সংরক্ষিত আছে। স্থানটি একটি হিট্টীয় মন্দির ছিল, যা একটি রোমান মন্দির এবং পরবর্তীতে রোমান এ বাইজেন্টাইন আমলে একটি গির্জা হিসাবে ব্যবহৃত হয়েছিল। সেলজুকরা উপাসনালয়টিকে গির্জা ও মসজিদ হিসেবে ব্যবহার করতে থাকে। স্থানীয় জনগণের ইসলামে ধর্মান্তরিত হওয়ার ধারাবাহিকতায় সময়ের সঙ্গে সঙ্গে এটি একটি মসজিদে পরিণত হয়।
জর্ডানের আম্মানের কাছাকাছি একটি গুহা রয়েছে, এটি আসহাবে কাহফের গুহা নামেও পরিচিত, যার ভিতরে আটটি ছোট সিল করা সমাধি রয়েছে এবং গুহা থেকে বেরিয়ে আসা একটি বায়ুচলাচল নালী রয়েছে।
চীনের উইঘুররা তিউযুকজাম গুহাকে আসহাবে কাহফের গুহা হিসেবে চিহ্নিত করে, তুর্পানে গুহাটি অবস্থিত, কারণ তাঁরা বিশ্বাস করে যে, কুরআনের বর্ণনার সাথে এই স্থানটি মিল রয়েছে।
কমলাপুর রেলওয়ে স্টেশন
কমলাপুর রেলওয়ে স্টেশন (দাপ্তরিক নাম ঢাকা রেলওয়ে স্টেশন) হলো বাংলাদেশের রাজধানী ঢাকায় অবস্থিত কেন্দ্রীয় রেলওয়ে স্টেশন। এটি দেশের বৃহত্তম স্টেশন ও পরিবহন খাতে ব্যস্ততম অবকাঠামো, যা রাজধানীর প্রবেশদ্বার হিসেবে বিবেচিত। এছাড়াও এটি প্রতিষ্ঠার দশকের আধুনিক ভবনগুলোর মধ্যে অন্যতম হিসেবে বিবেচিত। ১ মে ১৯৬৮ খ্রিস্টাব্দে এটি চালু করা হয়।
কমলাপুর রেলওয়ে স্টেশন পাকিস্তান আমলে তৈরি হলেও স্টেশনের রেলপথটি ব্রিটিশ ভারতীয় আমলে নির্মিত হয়। পাকিস্তান সৃষ্টির পর ঢাকায় অবস্থিত পুরোনো রেলওয়ে স্টেশনটি অপর্যাপ্ত হওয়ায় শহরের কমলাপুর এলাকায় আরেকটি রেলওয়ে স্টেশন নির্মাণের উদ্যোগ নেওয়া হয়। ১৯৬৮ সালে নির্মিত এই রেলওয়ে স্টেশনটি ১৯৭১ সালে মুক্তিযুদ্ধের সময় সংঘটিত গণহত্যার স্বাক্ষী ছিল।
বাংলাদেশ স্বাধীন হওয়ার পর এখানে দেশের প্রথম অভ্যন্তরীণ কন্টেইনার ডিপো স্থাপন করা হয়। বিভিন্ন সময়ে স্টেশন ভবনটি স্থানান্তর ও ভেঙ্গে ফেলার প্রস্তাব ও সিদ্ধান্ত নেওয়া হলেও কর্তৃপক্ষ ও বিশিষ্টজনদের আপত্তির ফলে তা করা হয়নি। বর্তমানে এই স্টেশনকে ঘিরে 'মাল্টিমোডাল ট্রান্সপোর্ট হাব' নির্মাণের কাজ প্রক্রিয়াধীন রয়েছে, যা ২০৩০ সালের মধ্যে সম্পন্ন করার কথা রয়েছে।
এই স্টেশন বর্তমানে বিভিন্ন সমস্যায় জর্জরিত। সেগুলোর মধ্যে অন্যতম হলো ভাসমান জনগোষ্ঠী, প্ল্যাটফর্মের উচ্চতা, নিরাপত্তাহীনতা, অপরাধমূলক কর্মকাণ্ড, পদচারী সেতু ব্যবহারে যাত্রীদের অনাগ্রহ, কুলিদের সমস্যা, তথ্যের অপ্রাপ্যতা ইত্যাদি। স্টেশনে ১১টি প্ল্যাটফর্ম রয়েছে। এর পাশাপাশি এখানে হাসপাতাল, মসজিদ, থানাসহ বিভিন্ন সুযোগ-সুবিধা রয়েছে।
পূর্বসূরি
১৮৮৫ সালে ব্রিটিশ শাসনামলে ঢাকা স্টেট রেলওয়ে নারায়ণগঞ্জ–বাহাদুরাবাদ ঘাট রেলপথ নির্মাণ করে। এই রেলপথটির একটি অংশ খুলে দিয়ে ঢাকার পুরোনো শহর থেকে নারায়ণগঞ্জ পর্যন্ত রেল পরিবহন সেবা চালু করা হয়। ১৮৯৫ সালে অন্যান্য পরিষেবা সহ ঢাকা রেলওয়ে স্টেশন (যা ফুলবাড়িয়া রেলওয়ে স্টেশন নামেও পরিচিত) নির্মাণ সম্পন্ন হয়। স্টেশনটি ঢাকার মূল শহরের দক্ষিণে প্রতিষ্ঠা করা হয়েছিল। একই বছরে ঢাকা থেকে নারায়ণগঞ্জ ও ময়মনসিংহ পর্যন্ত ট্রেন চলাচল শুরু হয়। ১৯৪৭ সালে ভারত বিভাজন ও পাকিস্তান প্রতিষ্ঠার পর ঢাকা পূর্ববঙ্গের (পরবর্তীতে পূর্ব পাকিস্তান) রাজধানী হয়। সেই সময় রেলপথটি তেজগাঁও রেলওয়ে স্টেশন থেকে সোজা ফুলবাড়িয়ায় যেতো।
প্রতিষ্ঠা
বিংশ শতাব্দীর গোড়ার দিকে, বিশেষত ১৯৪৭ সালের পর ঢাকার নগরায়ন ও এর অর্থনৈতিক প্রবৃদ্ধি ঘটে। বিদ্যমান রেলপথটি উত্তরদিকে প্রসারিত হয়ে ঢাকাকে পুরনো ও নতুন শহরে দ্বিখণ্ডিত করে ফেলে। একই সাথে এই রেলপথ বিভিন্ন স্থানে সড়ক অতিক্রম করায় উত্তর-দক্ষিণের সড়কে যানচলাচল বাধাগ্রস্ত হতো। এছাড়াও ঢাকার উত্তর দিকে অবস্থিত পুরোনো ঢাকা রেলওয়ে স্টেশনটি অপূর্ণাঙ্গ ছিল। এখানে শুধু একটি প্ল্যাটফর্ম, একটি ছোট প্রাঙ্গণ ও একটি লোকোমোটিভ শেড ছিল। তাই ধারণা করা হয়েছিল, স্টেশনটিকে তুলনামূলক কম ঘনবসতিপূর্ণ স্থানে স্থানান্তর করা হলে তেমন কোনো বাঁধা ছাড়াই উত্তর-দক্ষিণের যানবাহনের প্রবাহ সহজ হবে এবং পুরোনো ও নতুন ঢাকা একত্রিত হবে। ১৯৪৮ সালে বিশেষজ্ঞরা স্টেশনটিকে কমলাপুরে স্থানান্তরের পরামর্শ দেন। ১০ বছর পর, ১৯৫৮ সালে কেন্দ্রীয় সরকার কর্তৃক প্রাদেশিক সরকারকে পরিকল্পনাটি কার্যকর করার দায়িত্ব অর্পণ করা হয়। স্টেশনটি নির্মাণের পূর্বে নির্মাণস্থলে একটি ধানক্ষেত ছিলো। তেজগাঁও থেকে রেলপথের গতিমুখ পরিবর্তন করে খিলগাঁও, এরপর সেখান থেকে কমলাপুর পর্যন্ত নেওয়া হয়। আইয়ুব খান ১৯৬৮ সালের ২৭শে এপ্রিল স্টেশনটি উদ্বোধন করেন। এর নির্মাণ ব্যয় ছিল পাঁচ কোটি ত্রিশ লাখ পাকিস্তানি টাকা। এর এক বছর পরে স্টেশন ভবনে রেলওয়ে ডাক সেবার প্রাদেশিক দপ্তর স্থানান্তর করা হয়।
সাম্প্রতিক উন্নয়ন
বাংলাদেশের স্বাধীনতার ষোলো বছর পর, ১৯৮৭ সালের ১১ এপ্রিলে এই রেলওয়ে স্টেশনে দেশটির প্রথম অভ্যন্তরীণ কন্টেইনার ডিপো চালু করা হয়। ২০০৫ সালে মার্কিন পরামর্শক ফার্ম লুই বার্জার গ্রুপ ঢাকা মহানগরীর জন্য একটি কৌশলগত পরিবহন পরিকল্পনা (এসটিপি) প্রস্তুত করে। সেই এসটিপিতে কেন্দ্রীয় রেলওয়ে স্টেশনটি টঙ্গীতে স্থানান্তরের পরামর্শ দেওয়া হলেও ঢাকা পরিবহন সমন্বয় বোর্ড কর্তৃক গঠিত স্থায়ী কমিটি প্রস্তাবটি নাকচ করে দেয়। ২০১০-এর দশকে সরকার রেলওয়ে স্টেশনটি গাজীপুর জেলায় স্থানান্তরের প্রস্তাব করে। কিন্তু নগরবাসীর অসুবিধার কথা বিবেচনা করে রেলপথ মন্ত্রণালয় প্রস্তাবটির বিরোধিতা করে। ২০১৩ থেকে ২০২৩ সালের মধ্যে স্টেশন ভবনটি চারবার সংস্কার করা হয়েছে।
২০১৬ সালে শুরু হওয়া ঢাকা–যশোর রেলপথ নির্মাণ প্রকল্পের অধীনে কমলাপুর রেলওয়ে স্টেশনকে অন্তর্ভুক্ত ছয়টি রেলস্টেশন সংস্কারের সিদ্ধান্ত নেওয়া হয়। ২০২০ সালে ঢাকায় অবস্থিত রেলওয়ে ভবনে অনুষ্ঠিত একটি সরকারি সভায় জানানো হয় যে সংস্কার কাজের অংশ হিসেবে স্টেশনে তিনটি নতুন ডুয়েলগেজ রেলপথ ও স্টেশনের ব্রডগেজ রেলপথের জন্য একটি নতুন প্ল্যাটফর্ম নির্মাণ করা হবে।
বিদ্যমান নারায়ণগঞ্জ–বাহাদুরাবাদ ঘাট রেলপথের ঢাকা থেকে নারায়ণগঞ্জ পর্যন্ত অংশটি মিটারগেজ থেকে ডুয়েলগেজে উন্নীতকরণের জন্য এবং পদ্মা সেতু রেল সংযোগ প্রকল্পের জন্য ৪ ডিসেম্বর ২০২২ থেকে বন্ধ ঘোষণা করা হয়। এই ঘোষণার ফলে কমলাপুর থেকে নারায়ণগঞ্জ রেলওয়ে স্টেশন পর্যন্ত ট্রেন চলাচল স্থগিত করা হয়, যার ফলে ওই পথে টাকা বাঁচাতে ট্রেনে যাতায়াতকারী যাত্রীদের দুর্ভোগ পোহাতে হয়। দেশটির রেলমন্ত্রী নূরুল ইসলাম সুজন ১৪ জানুয়ারি ২০২৩ সালে জানিয়েছিলেন যে মার্চের মধ্যে ট্রেন চলাচলের জন্য অংশটি খুলে দেওয়া হবে। কিন্তু দুটি প্রকল্পের কাজ শেষ না হওয়ায় তা করা সম্ভব হয়নি। ২৫ জুলাই ২০২৩ তারিখে রেলমন্ত্রী ঘোষণা করেন যে আগস্টের প্রথম দিনে ঢাকা–নারায়ণগঞ্জ সেকশন পুনরায় চালু করা হবে। চূড়ান্ত প্রতিশ্রুত দিনে কমলাপুর থেকে নারায়ণগঞ্জে রেলগাড়ি চলাচল আবার শুরু হয়।
মাল্টিমোডাল ট্রান্সপোর্ট হাব
২০১৮ সালে কাজিমার সাথে সরকারি–বেসরকারি যৌথ বিনিয়োগে (পিপিপি) ঢাকা বিমানবন্দর, তেজগাঁও ও কমলাপুর রেলওয়ে স্টেশন ঘিরে মাল্টিমোডাল হাব নির্মাণ করার প্রকল্পের অনুমোদন দেওয়া হয়। এর অধীনে কমলাপুর রেলওয়ে স্টেশনের চারপাশে অবকাঠামো নির্মাণ করার পরিকল্পনা করা হয়; পরিকল্পনায় বহুতল আবাসন ভবন, হোটেল, শপিং মল, পাতাল ও উড়ালপথ অন্তর্ভুক্ত করা হয়। ২০১৯ সালে বাংলাদেশ রেলওয়ে কর্তৃপক্ষ স্টেশন ভবনের সামনে মাল্টিমোডাল হাব নির্মাণে আপত্তি জানায়। ২০২০ সালে বাংলাদেশ রেলওয়ে ও ঢাকা ম্যাস ট্রানজিট কোম্পানি লিমিটেড ঢাকা মেট্রো রেলের এমআরটি লাইন ৬-এর সঙ্গে কমলাপুর রেলওয়ে স্টেশনের যোগাযোগ ঘটানোর সিদ্ধান্ত নেয়। কিন্তু বর্তমান স্টেশনটি এমআরটি লাইন ৬-এর প্রস্তাবিত পথের সঙ্গে অসামঞ্জস্যপূর্ণ হওয়ায় কমলাপুর রেলওয়ে স্টেশনটি ভেঙে ১৩০ মিটার উত্তরে নতুন জায়গায় তৈরি করার সিদ্ধান্ত নেওয়া হয়। দেশের বিভিন্ন স্থপতি ও ব্যক্তিবর্গ এই সিদ্ধান্তের বিরোধিতা করে। ২০২১ সালের ৩০ জানুয়ারিতে প্রধানমন্ত্রীর কার্যালয় থেকে রেলওয়ে স্টেশনটি ভেঙ্গে ফেলার অনুমতি দেওয়া হয়। কিন্তু ফেব্রুয়ারিতে রেলপথ মন্ত্রণালয় কমলাপুর স্টেশন ভেঙ্গে ফেলার সিদ্ধান্ত থেকে সরে আসে। তবে সংশ্লিষ্ট কর্তৃপক্ষ জানায়, প্রয়োজনে অদূর ভবিষ্যতে রেলওয়ে স্টেশনটি স্থানান্তর করা হতে পারে। ভেঙ্গে ফেলার পরিবর্তে সরকার রেলওয়ে স্টেশন এলাকায় ভূগর্ভস্থ মেট্রোরেল, সাবওয়ে, এলিভেটেড এক্সপ্রেসওয়ে ও বাস র‍্যাপিড ট্রানজিটের জন্য স্টেশন তৈরির পরিকল্পনা করে। এগুলো সবই মাল্টিমোডাল হাবের অংশ, যা ২০৩০ সালের মধ্যে সম্পন্ন করার কথা রয়েছে।
কোভিড-১৯ মহামারী
২০২০ সালে কোভিড-১৯ মহামারীর সময়ে কমলাপুর রেলওয়ে স্টেশনে প্রবেশাধিকার ও রেল সেবা বন্ধ করে দেওয়া হয়। জুন মাসে কমলাপুর রেলওয়ে স্টেশন খুলে দেওয়া হলেও ঈদুল আজহা উপলক্ষে কর্তৃপক্ষ অতিরিক্ত ট্রেনের ব্যবস্থা করেনি। ২০২১-এর লকডাউনের সমাপ্তির পরে সরকার ট্রেনের টিকেট অনলাইনে বিক্রয় বাধ্যতামূলক করে। এর ফলে স্টেশনের সেবা থেকে নিম্নবিত্তের লোকজন বঞ্চিত হয়। অন্যদিকে বিনা টিকেটে স্টেশনে ঢুকতে না দেওয়ায় তারা ট্রেনের ছাদে চড়ে ভ্রমণ করতে পারেনি। লকডাউনের দ্বিতীয় পর্যায় শেষ হওয়ার পর কমলাপুর রেলওয়ে স্টেশন খুলে দেওয়ার মাধ্যমে রেল যোগাযোগ শুরু হয়। ২০২২ সালের প্রথম দিকে সার্স-কোভ-২ ভাইরাসের ওমিক্রন প্রকারণের ফলে স্টেশনে নতুন করে নিষেধাজ্ঞা আরোপ করে টিকেট বিক্রয় অর্ধেকে নামিয়ে আনা হয়। একই বছরের ঈদুল আজহার সময় সরকার কর্তৃক মোটরসাইকেল চলাচল জেলায় সীমিত রেখে আন্তঃজেলা চলাচল নিষিদ্ধ করা হয়। এই নিয়ম জারির ফলে স্টেশনে যাত্রীদের মাত্রাতিরিক্ত ভীড়ে দুর্ভোগের সৃষ্টি হয়। ফলস্বরূপ ট্রেনের সময়সূচি বিপর্যয় দেখা দেয়।
স্থাপত্য
বাম|থাম্ব|পাকিস্তান পূর্বাঞ্চলীয় রেলওয়ের সময় স্টেশনের স্থাপত্য নকশা কমলাপুর রেলওয়ে স্টেশনের স্থপতি ছিলেন দুজন: ড্যানিয়েল ডানহাম ও বব বুই। দুজনই লুই বার্জার গ্রুপের স্থপতি হিসেবে পূর্ব পাকিস্তানে এসেছিলেন। ডানহামের নির্দেশনায় এর নকশা প্রস্তুতের প্রক্রিয়া আরম্ভ হয় যা রবার্ট বাউগি অব্যাহত রাখেন।
ডানহাম ও বুইয়ের নকশায় একটি প্রশস্ত স্প্যানের কাঠামো অন্তর্ভুক্ত ছিল যা অঞ্চলটির জলবায়ুর জন্য উপযুক্ত। আর এটা তাদের কাছে চ্যালেঞ্জ হয়ে দাঁড়ায়। এর জন্য তারা স্টেশন ভবনের ছাদের কংক্রিটের কাঠামো নকশা করে। স্থাপনায় একটি প্যারাসল ছাদ অন্তর্ভুক্ত ছিল যা তখন নতুন ছিল। ছাদটি নিম্নমুখী আন্তঃসংযুক্ত কাঠামোর একটি সারিকে আশ্রয় দেয়। ভবনের শৈলী ছিলো মৃদুভাবে সূক্ষ্মাগ্র ও খিলান করা খোলসসমূহের এক ছন্দময় বিন্যাস। এটি গ্রীষ্মমণ্ডলীয় আবহাওয়ার একটি সাধারণ চিত্র তুলে ধরে, যেখানে একটি ছাতা বর্ষার জল হতে সুরক্ষা প্রদান করে। স্টেশনটির নকশায় একটি একত্রিত ছাউনি ভিত্তিক ছাদের নিচে স্টেশনের টিকেট বুথ, প্রশাসনিক অফিস, যাত্রী বিশ্রামকেন্দ্র ও অপেক্ষা করার স্থান সমেত বিভিন্ন কার্যকরী স্থান রয়েছে।
১৯৯৯ সালে রেলওয়ে স্টেশনের প্রবেশপথে "সূর্যকেতন" নামক একটি স্মৃতিসৌধ নির্মাণ করা হয়। এটি ১৯৭১-এর মুক্তিযুদ্ধে শহীদ হওয়া রেলওয়ে কর্মকর্তা ও কর্মচারীদের সম্মান জানানোর উদ্দেশ্যে নির্মিত হয়েছিল।
দুর্ঘটনা ও ঘটনাবলী
২০১৪ সালের ২৯ ডিসেম্বরে কমলাপুর রেলওয়ে স্টেশনে লরি ও ট্রেনের সংঘর্ষের ফলে একটি দুর্ঘটনা ঘটে। এর ফলে ৬ জন মারা যায়। ২০১৭ সালের ১২ আগস্টে ঈদুল আজহাকে কেন্দ্র করে পরিচালিত রেলওয়ে থানার অভিযানে স্টেশন থেকে বিভিন্ন অপরাধে অভিযুক্ত ১৮ জন ব্যক্তিকে গ্রেফতার করা হয়। ২০১৯ সালের জানুয়ারি মাসে স্টেশনের নিয়ন্ত্রণ কক্ষে আগুন লাগার ফলে ট্রেনের সময়সূচিতে বিপর্যয় দেখা দেয়। একই বছরের ২৩ মে তারিখে স্টেশন মাস্টারের কক্ষে আগুন লাগে, তবে তা অগ্নি নির্বাপন যন্ত্রের ব্যবহারে নিভিয়ে ফেলা সম্ভব হয়। এরপর ১৯ আগস্টে স্টেশনের এক পরিত্যক্ত বগিতে ধর্ষণের পর একটি মেয়েকে হত্যার ঘটনা ঘটে। ২০২১ সালের ২৩ ডিসেম্বরে স্টেশন ভবনের দ্বিতীয় প্ল্যাটফর্মে ট্রেনের নিচে চাপা পড়ে একজনের মৃত্যু ঘটে।
২০২২ সালের ৯ জানুয়ারিতে ট্রেনের বগি জোড়া দেওয়ার সময় রেলওয়ে স্টেশনের একজন পয়েন্টসম্যান কাটা পড়ে মারা যায়। একই বছরের ২৩ তারিখে কমলাপুর রেলওয়ে স্টেশন আয়োজিত সংবাদ সম্মেলনে স্টেশন মাস্টারের জিনিসপত্র চুরির ঘটনা ঘটে। পরবর্তীতে তদন্ত চলাকালীন সময় ১৮ মে তারিখে গোয়েন্দা পুলিশ চোর সমেত চুরি যাওয়া মাল উদ্ধার করতে সক্ষম হয়। ৭ মে তারিখে স্টেশনে থাকা একটি কার্গো কন্টেইনারে আগুন লাগার পর দমকল বাহিনীর তিনটি ইউনিটের চেষ্টায় তা নিয়ন্ত্রণে আসে।
৭ অক্টোবরে স্টেশনের প্রথম প্ল্যাটফর্মে একটি সতেরো বছর বয়সী কিশোরীকে গণধর্ষণ করা হয়। এই ঘটনায় ৬ জন জড়িত ছিল, যারা স্টেশনের পরিচ্ছন্নতাকর্মী হিসেবে কাজ করতো। ২০২২ সালের ২০ অক্টোবরে র‍্যাপিড অ্যাকশন ব্যাটালিয়ন কমলাপুর রেলওয়ে স্টেশনের একদল টিকেট কালোবাজারিদের গ্রেফতার করে। দলটি ২০১৫ সাল থেকে বাকিদের থেকে স্টেশনের ট্রেনের টিকেট কিনে নিয়ে অধিক মূল্যে বিক্রয় করতো। তাদের এই কালোবাজারির ফলে স্টেশনে টিকেট সংকট দেখা দিতো। ২০২২ সালের ২৯ ডিসেম্বরে সরকারবিরোধী বিক্ষোভের সময় প্লাটফর্মে বোমা বিস্ফোরণের ফলে একজন রেলওয়ে পুলিশ সদস্য মারা যান।
২০২৩ সালের ঈদুল ফিতরে অনলাইন থেকে অগ্রীম টিকেট না ক্রয় করে স্টেশন প্রবেশে ও ট্রেনের ছাদে বসে ভ্রমণে নিষেধাজ্ঞা প্রদান করা হয়। এই নিষেধাজ্ঞার ফলে দ্রুত টিকেট বিক্রি হয়ে যাওয়ায় স্টেশন প্লাজায় ঈদের আগে টিকেট কিনতে এসে কেউ কেউ ভোগান্তিতে পড়েন। তাই স্টেশনের কাউন্টারগুলোয় টিকেট প্রত্যাশী মানুষের ভীড় অনুপস্থিত ছিলো।
প্ল্যাটফর্ম
এই স্টেশনে আটটি প্ল্যাটফর্ম রয়েছে। প্রতিটি ৯১৮.৪ মিটার দীর্ঘ। নিম্নে প্ল্যাটফর্মগুলোর সংখ্যা অনুযায়ী বর্ণনা দেওয়া হলো:
অভ্যন্তরীণ কন্টেইনার ডিপো
কমলাপুর রেলওয়ে স্টেশনে ঢাকা অভ্যন্তরীণ কন্টেইনার ডিপো নামক একটি ইয়ার্ড আছে। এটি চট্টগ্রাম বন্দর কর্তৃপক্ষের মালিকানায় রয়েছে। ২০১৫ সালে সাইফ পাওয়ার টেক লিমিটেড এর পরিচালনার দায়িত্ব পায়। স্টেশন ভবনের নিকটে ৩২ একর জমিতে এটি অবস্থিত। এটি চট্টগ্রাম বন্দরের ৭০ ভাগ কন্টেইনারের মাত্র ১০ শতাংশ তথা ৯০,০০০ টিইইউএস ধারণ করার সক্ষমতা রাখে।
হাসপাতাল
৪.৩ একর জমিতে ১৯৮৬ সালে রেলওয়ে জেনারেল হাসপাতাল, কমলাপুর প্রতিষ্ঠা করা হয়। বাংলাদেশ রেলওয়ের কর্মকর্তা ও কর্মচারীদের চিকিৎসা সেবা দেওয়ার উদ্দেশ্যে হাসপাতালটি যাত্রা শুরু করে। ২০১৩ সালে সরকারি–বেসরকারি অংশীদারিত্বের অধীনে হাসপাতাল পরিচালনা করার পরিকল্পনা করা হয়। এর দুই বছর পরে, হাসপাতালের শয্যা ১০০ তে উন্নীত করে সবার জন্য এর সেবা উন্মুক্ত করা হয়। এর বর্তমান শয্যা সংখ্যা ৪০টি।
থানা
রেলওয়ে পুলিশ কমলাপুরে একটি থানা পরিচালনা করে। এই থানায় একটি হাজতখানা রয়েছে। এই থানায় রেলওয়ে স্টেশন থেকে অভিযুক্ত আটক ব্যক্তিদের রাখা হয়। ২০২১ সালে থানা ভবনটি আধুনিকায়ন ও সংস্কার করা হয়। সংস্কারকাজের পর কয়েদী ও পুলিশ সদস্যের জন্য এখানে পাঠাগার ও পানযোগ্য পানির ব্যবস্থা রাখা হয়েছে।
যাত্রী পরিবহন
২০২২ সাল অনুযায়ী কমলাপুর রেলওয়ে স্টেশন ব্যবহার করে দৈনিক অন্তত এক লাখ পনেরো হাজার মানুষ যাত্রা করে। রেলওয়ে স্টেশনটিতে প্রতি বছর ঈদুল ফিতর ও ঈদুল আজহা উপলক্ষে বাড়ি ফেরার অপেক্ষায় থাকা মানুষের ভীড় দেখা যায়। তবে কোভিড-১৯ মহামারীর সময়ে ব্যতিক্রম চিত্র দেখা গিয়েছিল।
অপরাধমূলক কর্মকাণ্ড
নিরাপত্তাহীন এই রেলওয়ে স্টেশনটি ভবঘুরেদের অপরাধের লক্ষ্যবস্তু। গোয়েন্দা শাখার তথ্য অনুযায়ী এই রেলওয়ে স্টেশনে অপকর্ম করতে অপরাধীরা মুখিয়ে থাকে। গোয়েন্দা শাখার এক কর্মকর্তার মতে স্টেশনটি যাত্রীদের জন্য ঝুঁকিপূর্ণ। রেলওয়ে পুলিশের তথ্য অনুযায়ী ২০২১ সালে স্টেশন ভবন থেকে ৮৬ অপরাধীকে গ্রেফতার করা হয়। এর পাশাপাশি এটি মাদক কারবারিদের জন্য নিরাপদ স্থান।
নিরাপত্তাহীনতা
২০২২ সালে নিউজবাংলা২৪.কমের প্রতিবেদন অনুযায়ী সন্ধ্যার পর থেকে স্টেশনে নিরাপত্তা ও পুলিশ সদস্যের অভাব দেখা যায়। প্রতিবেদক স্টেশনের কিছু লোককে প্রকাশ্যে মাদক গ্রহণ করতে দেখা যায়। প্রতিবেদকের একটি সাক্ষাৎকারে স্টেশনের কুলি জানায় যে রাত ১২টার পর পুলিশ সরিয়ে নেওয়া হয়। অন্যদিকে, রেলওয়ে পুলিশ কর্তৃপক্ষ স্টেশনের নিরাপত্তাহীনতার জন্য জনবলের অভাবকে দায়ী করে।
প্ল্যাটফর্মের উচ্চতা
কমলাপুর রেলওয়ে স্টেশনের প্ল্যাটফর্মগুলোর উচ্চতা ট্রেনের উচ্চতার সাথে অসামঞ্জস্যপূর্ণ। যেহেতু স্টেশনটি নির্মাণের সময় পূর্ব পাকিস্তানের সব ট্রেনগুলো মিটার গেজ ছিল, তাই মিটার গেজের সাথে মিল রেখে প্ল্যাটফর্মের উচ্চতা ঠিক করা হয়েছিল। ফলাফলস্বরূপ, যাত্রীরা প্ল্যাটফর্ম থেকে ব্রডগেজ ও ডেমু ট্রেনে উঠতে সমস্যায় পড়ে। ২০২১ সালে প্ল্যাটফর্মের সমস্যা সমাধানের জন্য স্টেশনে সংস্কারকাজ করা হয়। কিন্তু ২.৭ কোটি টাকা ব্যয়ে সংস্কার করার পর স্টেশনের মানহীন সংস্কার নিয়ে প্রশ্ন উঠে।
রেলওয়ে কুলি
২০২১ সাল অনুযায়ী এই রেলওয়ে স্টেশনে কর্মরত কুলির সংখ্যা ছিল ২১০ জন। স্টেশনে কুলি হিসেবে কাজ করতে কমলাপুরের কর্তৃপক্ষ থেকে অনুমতি নিতে হয়। জাগো নিউজ-এর একজন সাংবাদিকের প্রতিবেদন অনুযায়ী এখানে কুলি হিসেবে কাজ করতে ঘুষ দিতে হচ্ছে। এছাড়া, অভিযোগ রয়েছে যে কুলিদের সাহায্য বা সমস্যা সমাধান করতে স্টেশন কর্তৃপক্ষ কোন ব্যবস্থা নেয় না। আরও অভিযোগ রয়েছে যে কুলিরা পণ্য বহনে সরকার নির্ধারিত টাকার চেয়ে বেশি আদায় করে থাকে।
তথ্যের অপ্রাপ্যতা
স্টেশনের অধিকাংশ ডিসপ্লে ও শিডিউল বোর্ড অকার্যকর। এর পাশাপাশি যাত্রীরা স্টেশনের পুলিশ তথ্যকেন্দ্র থেকে ট্রেন চলাচলের সঠিক তথ্য পাননা। স্টেশনে ট্রেন সংক্রান্ত বিভিন্ন তথ্যের জন্য যাত্রীরা স্টেশন মাস্টারকে না পাওয়ার জন্য ফলে সমস্যার সম্মুখীন হয়ে থাকে। ট্রেনের সময়সূচি ঘোষণা করতে থাকা মাইক্রোফোনের শব্দ স্পষ্ট না হওয়ায় বিভ্রান্তিতে পড়তে হয়।
পদচারী সেতু ব্যবহারে অনাগ্রহ
স্টেশনের প্ল্যাটফর্মগুলোতে চলাচলের জন্য প্রতিটি প্ল্যাটফর্মে পদচারী সেতুর ব্যবস্থা আছে। কিন্তু অনেক যাত্রী সেগুলো ব্যবহারের বদলে রেলপথের উপর দিয়ে হেঁটে পারাপার হওয়া সত্ত্বেও স্টেশন কর্তৃপক্ষ তাদের বাধা দেওয়া বা নিরুৎসাহিত করতে কোন পদক্ষেপ নেয় না।
কিংবদন্তি
বাংলাদেশের চলচ্চিত্র ও অন্যান্য সংস্কৃতিতে কমলাপুর রেলওয়ে স্টেশনকে প্রায়ই তুলে ধরা হয়ে থাকে। বছরের পর বছর স্টেশনটিকে অনেক বাংলাদেশী চলচ্চিত্র ও টেলিভিশন প্রযোজনায় ব্যবহার করা হয়েছে। এই স্টেশনে বহু চলচ্চিত্র ও অনুষ্ঠানের চিত্রধারণ করা হয়েছে, যেমন: সত্তা, ফেরেশতে, ইস্টিশন ইত্যাদি।
আবু দারদা
আবু দারদা আনসারী হযরত মুহম্মদ (সা.) এর একজন বিখ্যাত সাহাবী। কন্যা দারদার নাম অনুসারে এ নাম এবং ইতিহাসে এ নামেই খ্যাত। তিনি ছিলেন আরবের অন্যতম শ্রেষ্ঠ জ্ঞানী, অশ্বারোহী ও বিচারক। ইসলাম গ্রহণের পূর্বে ছিলেন মদীনার একজন সফল ব্যবসায়ী।
সরস্বতী পূজা
thumb|200px|[[বারাণসী|বারাণসীর দশাশ্বমেধ ঘাটে সরস্বতী বিসর্জন]] সরস্বতী পূজা হিন্দু বিদ্যা ও সঙ্গীতের দেবী সরস্বতীর আরাধনাকে কেন্দ্র করে অনুষ্ঠেয় একটি অন্যতম প্রধান হিন্দু উৎসব। শাস্ত্রীয় বিধান অনুসারে মাঘ মাসের শুক্লা পঞ্চমী তিথিতে সরস্বতী পূজা আয়োজিত হয়। তিথিটি শ্রীপঞ্চমী বা বসন্ত পঞ্চমী নামেও পরিচিত। উত্তর ভারত, পশ্চিমবঙ্গ, ওড়িশা, নেপাল ও বাংলাদেশে সরস্বতী পূজা উপলক্ষে বিশেষ উৎসাহ উদ্দীপনা পরিলক্ষিত হয়। শ্রীপঞ্চমীর দিন অতি প্রত্যুষে বিভিন্ন শিক্ষাপ্রতিষ্ঠান, ছাত্রছাত্রীদের গৃহ ও সার্বজনীন পূজামণ্ডপে দেবী সরস্বতীর পূজা করা হয়। ধর্মপ্রাণ হিন্দু পরিবারে এই দিন শিশুদের হাতেখড়ি, ব্রাহ্মণভোজন ও পিতৃতর্পণের প্রথাও প্রচলিত। পূজার দিন সন্ধ্যায় শিক্ষাপ্রতিষ্ঠান ও সার্বজনীন পূজামণ্ডপগুলিতে সাংস্কৃতিক অনুষ্ঠানও আয়োজিত হয়। পূজার পরের দিনটি শীতলাষষ্ঠী নামে পরিচিত। পশ্চিমবঙ্গে কোনো কোনো হিন্দু পরিবারে সরস্বতী পূজার পরদিন অরন্ধন পালনের প্রথা রয়েছে।
ইতিহাস
সরস্বতী বৈদিক দেবী হলেও সরস্বতী পূজা বর্তমান রূপটি আধুনিক কালে প্রচলিত হয়েছে। তবে প্রাচীন কালে তান্ত্রিক সাধকেরা সরস্বতী-সদৃশ দেবী বাগেশ্বরীর পূজা করতেন বলে জানা যায়। ঊনবিংশ শতাব্দীতে পাঠশালায় প্রতি মাসের শুক্লা পঞ্চমী তিথিতে ধোয়া চৌকির উপর তালপাতার তাড়ি ও দোয়াতকলম রেখে পূজা করার প্রথা ছিল। শ্রীপঞ্চমী তিথিতে ছাত্রেরা বাড়িতে বাংলা বা সংস্কৃত গ্রন্থ, শ্লেট, দোয়াত ও কলমে সরস্বতী পূজা করত। গ্রামাঞ্চলে এই প্রথা বিংশ শতাব্দীতেও প্রচলিত ছিল। শহরে ধনাঢ্য ব্যক্তিরাই সরস্বতীর প্রতিমা নির্মাণ করে পূজা করতেন। বর্ধমান মহারাজার পূজায় বিশেষ সমারোহের আয়োজন করা হয়। দূর দুরান্ত থেকে মানুষ এই পূজার বিসর্জন দেখতে আসত। পূজা উপলক্ষে দুই ঘণ্টা আতসবাজিও পোড়ানো হত। আধুনিক শিক্ষাপ্রতিষ্ঠানে সরস্বতী পূজার প্রচলন হয় বিংশ শতাব্দীর প্রথমার্ধে।
পূজা
শাস্ত্রীয় বিধান অনুসারে, শ্রীপঞ্চমীর দিন সকালেই সরস্বতী পূজা সম্পন্ন করা যায়। সরস্বতীর পূজা সাধারণ পূজার নিয়মানুসারেই হয়। তবে এই পূজায় কয়েকটি বিশেষ উপচার বা সামগ্রীর প্রয়োজন হয়। যথা: অভ্র-আবীর, আমের মুকুল, দোয়াত-কলম ও যবের শিষ। পূজার জন্য বাসন্তী রঙের গাঁদা ফুলও প্রয়োজন হয়। লোকাঁচার অনুসারে, ছাত্রছাত্রীরা পূজার পূর্বে কুল ভক্ষণ করেন না। পূজার দিন কিছু লেখাও নিষিদ্ধ। যথাবিহিত পূজার পর লক্ষ্মী, নারায়ণ, লেখনী-মস্যাধার (দোয়াত-কলম), পুস্তক ও বাদ্যযন্ত্রেরও পূজা করার প্রথা প্রচলিত আছে। এই দিন ছোটোদের হাতেখড়ি দিয়ে পাঠ্যজীবন শুরু হয়।পূজান্তে পুষ্পাঞ্জলি দেওয়ার প্রথাটি অত্যন্ত জনপ্রিয়। বিভিন্ন শিক্ষাপ্রতিষ্ঠানে ছাত্রছাত্রীদের দল বেঁধে অঞ্জলি দিতে দেখা যায়।
পূজার পরদিন পুনরায় পূজার পর চিড়ে ও দই মিশ্রিত করে দধিকরম্ব বা দধিকর্মা নিবেদন করা হয়। এরপর পূজা সমাপ্ত হয়। সন্ধ্যায় প্রতিমা বিসর্জন দেওয়া হয়।
উৎসবের গুরুত্ব
বসন্তের আগমনে ফুটে ওঠে প্রকৃতির প্রতিটি কণা। এমনকি পশু-পাখিরাও আনন্দে ভরে ওঠে। প্রতিদিন নতুন উদ্যমে সূর্যোদয় হয় এবং নতুন চেতনা দিয়ে পরের দিন আবার আসার আশ্বাস দিয়ে চলে যায়।
পাকিস্তান
লাহোরে ঘুড়ি ওড়ানো যা শতাব্দীর প্রাচীনকাল থেকেই হয়ে আসছে। পাকিস্তান সৃষ্টির পর এটি একটি অত্যন্ত প্রতিযোগিতামূলক খেলায় বিকশিত হয় যা কেবল বসন্ত মৌসুমে এর মধ্যে সীমাবদ্ধ নয়। রয়েছে আঞ্চলিক দল, প্রতিযোগিতা ও পুরস্কার। ঘুড়ি তৈরি করার মধ্য পাঞ্জাব জুড়ে একটি শিল্প যা হাজার হাজার মানুষের জীবিকা নির্বাহ করে।
সুফি মুসলিম বসন্ত
লোচন সিং বক্সির মতে, বসন্ত পঞ্চমী হল একটি হিন্দু উৎসব যা ১২শ শতাব্দীতে কিছু ভারতীয় মুসলিম সুফিদের দ্বারা গৃহীত হয়েছিল, যা দিল্লির নিজামুদ্দিন আউলিয়ার মুসলিম সুফি সন্ত দরগাহের কবরকে চিহ্নিত করে এবং তখন থেকেই চিশতী আদেশে পালন করা হয়ে আসছে। স্থানীয় সুফি ঐতিহ্য অনুসারে, কবি আমীর খসরু হিন্দু মহিলাদের বসন্তের একটি মন্দিরে হলুদ ফুল বহন করতে দেখেছিলেন এবং তারা হলুদ পোশাক পরেছিলেন এবং তিনি এই অনুশীলনটি গ্রহণ করেছিলেন, সুফি ভারতীয় মুসলমানদের চিশতী ক্রমের একটি অনুশীলন অব্যাহত রয়েছে।
২০১৪ ফিফা বিশ্বকাপ গ্রুপ এফ
২০১৪ ফিফা বিশ্বকাপের গ্রুপ এফ আর্জেন্টিনা, বসনিয়া ও হার্জেগোভিনা, ইরান, এবং নাইজেরিয়াকে নিয়ে গঠিত। এই গ্রুপের খেলা ১৫ জুন থেকে শুরু হয়ে ২৫ জুন পর্যন্ত চলবে।
আর্জেন্টিনা বনাম বসনিয়া ও হার্জেগোভিনা
দুইটি দল এর আগে দুইবার প্রীতি খেলায় মুখোমুখি হয়েছে, অতি সম্প্রতি ২০১৩ সালে।
এই খেলার মাধ্যমে বিশ্বকাপে অভিষেক হয় বসনিয়া ও হার্জেগোভিনার। মাত্র তিন মিনিটের মধ্যেই তারা পিছিয়ে পড়ে। লিওনেল মেসির ফ্রি কিক থেকে নেওয়া শটে বল মার্কোস রোহোর মাথায় সামান্য স্পর্শ করে সিয়াদ কোলাশিনাচের পায়ে লেগে গোলপোস্টে ধুকে যায়। দ্বিতীয়ার্ধে, মেসি পেনাল্টি অঞ্চলের বাহিরে থেকে নেওয়া শটে গোল করে ব্যবধান দ্বিগুণ করেন। খেলার পাঁচ মিনিট বাঁকি থাকতে বসনিয়া ও হার্জেগোভিনা একটি গোল শোধ করে। সেনাদ লুলিচের পাস থেকে দেশের পক্ষে বিশ্বকাপের প্রথম গোলটি করেন বদলি হিসেবে নামা ভেদাদ ইবিশেভিচ।
কোলাশিনাচের আত্মঘাতী গোলটি খেলার দুই মিনিট নবম সেকেন্ডে ঘটে, যা বিশ্বকাপের ইতিহাসের দ্রুততম আত্মঘাতী গোল হিসেবে নতুন রেকর্ড গরে। আগের রেকর্ডটি ছিল প্যারাগুয়ের কার্লোস হেমারার (দুই মিনিট ৪৬ সেকেন্ড), যিনি ২০০৬ বিশ্বকাপের গ্রুপ পর্বে ইংল্যান্ডের বিপক্ষে খেলায় গোলটি করেছিলেন।
ইরান বনাম নাইজেরিয়া
এর আগে ১৯৯৮ সালে, দুইটি দল একবার প্রীতি খেলায় মুখোমুখি হয়েছিল।
গোলবিহীন এই খেলায়, ৩৪ মিনিটে একটি সুযোগ পায় ইরান, কিন্তু রেজা ঘুচানেজাদের সেই প্রচেষ্টা ব্যর্থতে পরিণত করেন নাইজেরিয়ার গোলরক্ষক ভিনসেন্ট এনিয়েমা। দ্বিতীয়ার্ধে, ইনজুরি সময়ে নাইজেরিয়া একটি সুযোগ পায়, কিন্তু শোলে অ্যামেওবির সেই সুযোগ নষ্ট হওয়ার ফলে গোল শূন্য সমতায় শেষ হয় ম্যাচটি।
এটি ছিল এই টুর্নামেন্টের প্রথম ড্র, এর আগের ১২ ম্যাচ কোন না কোন দল জয় পেয়েছিল। ১৯৩০ সালের পর এটি ছিল কোন একক টুর্নামেন্টে ড্রয়ের জন্য দীর্ঘ প্রতীক্ষা, যেখানে টুর্নামেন্টের আর কোন ম্যাচ ড্র হয়নি।
আর্জেন্টিনা বনাম ইরান
এর আগে ১৯৭০ সালে দল দুইটি একটি প্রীতি খেলায় মুখমুখি হয়েছিল।
আক্রমণ প্রধান আর্জেন্টিনা দলের বিপক্ষে ভালোই সূচনা করেছিল ইরানের রক্ষণাত্মক দল। দ্বিতীয়ার্ধে তারা আর্জেন্টিনার রক্ষণভাগের কিছু দুর্বল অংশ দিয়ে কয়েকটি অসফল আক্রমণও করে। খেলা শেষ হওয়ার তিন মিনিট আগে ইরানের রেজা ঘুচান্নেজহাদ একটি লম্বা পাস থেকে আক্রমণের সূচনা করেন যা সামান্যর জন্য ব্যর্থ হয়। ইরানি মিডফিল্ডার আশকান দেজাগাহর একটি হেডার ফিরিয়ে দেন সার্হিও রোমেরো।
ইরানের রক্ষণাত্মক দল তাদের দ্বিতীয় খেলাকেও গোলশূন্য ড্র করাতে প্রায় সফল হয়ে গিয়েছিল, কিন্তু দ্বিতীয়ার্ধের ইনজুরি সময়ে খেলার একমাত্র গোলটি করেন লিওনেল মেসি। রাইট উইঙ্গে এজেকিয়েল লাভেজ্জির পাস থেকে বল পেয়ে তিনি কিছুটা ভেতরের দিকে চলে যান এবং বাম পায়ের বাঁকানো শট থেকে গোল করেন। এই জয়ের মাধ্যমে আর্জেন্টিনা নক-আউট পর্বে নিজেদের স্থান নিশ্চিত করে।
নাইজেরিয়া বনাম বসনিয়া ও হার্জেগোভিনা
দল দুইটি এর আগে কখনও মুখোমুখি হয়নি।
খেলার ২১তম মিনিটে বসনিয়ান ফরোয়ার্ড এদিন জেকোর একটি গোল অফসাইড হিসেবে বাতিল করা হয়। যদিও পরবর্তীকালে রিপ্লেতে দেখা যায় যে তা অফসাইড ছিলনা। সাত মিনিট পরেই নাইজেরিয়ার পিটার অডেমউইঞ্জি গোল করে দলকে এগিয়ে নিয়ে যান। দ্বিতীয়ার্ধে, জেকো তার দলকে সমতায় ফেরানোর একটি ভালো সুযোগ পান, কিন্তু তার শট ফিরিয়ে দেন নাইজেরিয়ান গোলরক্ষক ভিনসেন্ট এনিমা। এই খেলায় পরাজয়ের মাধ্যমে বসনিয়া ও হার্জেগোভিনার বিশ্বকাপ থেকে বাদ পড়া নিশ্চিত হয়ে যায়।
নাইজেরিয়া বনাম আর্জেন্টিনা
দল দুইটি এর আগে ছয়টি খেলায় মুখোমুখি হয়েছিল। যার মধ্যে তিনবার বিশ্বকাপের গ্রুপ পর্বে। এর সবগুলোই জিতেছে আর্জেন্টিনা। (১৯৯৪: ২–১; ২০০২: ১–০; ২০১০: ১–০). ২০১০ সালের খেলায় নাইজেরিয়ার গোলরক্ষক ভিনসেন্ট এনেইমা আর্জেন্টিনাকে ব্যবধান বাড়াতে এবং লিওনেল মেসিকে গোলহীন রাখতে সবচেয়ে বড় ভুমিকা রাখেন।
দক্ষিণবঙ্গের রন্ধনশৈলী
দক্ষিণবঙ্গের রন্ধনশৈলী হচ্ছে বাংলাদেশের খুলনা ও বরিশাল বিভাগ এর মানুষের রন্ধনপ্রণালী ও বিখ্যাত খাবারের সমাহার বিশেষ। বাংলাদেশের দক্ষিণ অঞ্চলের বেশিরভাগ জেলার মানুষের খাদ্যভ্যাস কিছুটা একই রকম হলেও উল্লেখযোগ্য খাবারগুলো হচ্ছে- চুইঝাল, মলিদা, ঘাটকোল, ছাক্কা, ছিটে রুটি ইত্যাদি। তবে চুইঝাল সাতক্ষীরার ও খুলনা সহ সমস্ত দক্ষিণ অঞ্চলের সবথেকে জনপ্রিয় খাবার। যেখানে যশোর অঞ্চলে ‘আল্লা আল্লা’, হ্যালা, সরুই পিঠা, রসের ক্ষীর, দুধকদু ইত্যাদি ঐতিহ্যবাহী মিষ্টান্ন খাবারের অন্তর্ভূক্ত। এছাড়াও দক্ষিণবঙ্গি খাদ্য সংস্কৃতিতে নারকেলের দুধ দিয়ে হাঁসের মাংস, ডিম, চিংড়ির মালাইকারি, ইচড় ও মোচা রান্নার প্রচলন রয়েছে। নারকেলের দুধ দিয়ে বিভিন্ন রেসিপি সহ ভাত বা পোলাও রান্নায়ও ব্যবহার করে নারকেল দিয়ে রান্না করা খাবারের একচেটিয়া ঐতিহ্য ধরে রেখেছে দক্ষিণবঙ্গ। বাংলাদেশের জাতীয় মাছ ইলিশের রেসিপি বরিশালে খুবই জনপ্রিয়। মুরগির তরকারি পদের মধ্যে দক্ষিণ অঞ্চলের স্পেশাল রেসিপি হচ্ছে দক্ষিণী মুরগি। দুধ, গুড় এবং মুড়ির স্বাদে বরিশালের গ্রাম বাংলার ঐতিহ্যবাহী ও জনপ্রিয় খাবার ঘোলমুড়ি স্থান করে নিয়েছে নাগরিক সমাজে। দুধের তৈরি মিষ্টান্ন খাবারের মধ্যে দেশজুড়ে খ্যাতি অর্জন করেছে ঐতিহ্যবাহী সাতক্ষীরার সন্দেশ। মোটা চালের ভাত কিংবা সঙ্গে চিঁড়া, মুড়ি, খেজুরের গুড় আর সঙ্গে মহিষের দই সকালের নাস্তা হিসেবে উপকূলের মানুষের খাদ্য তালিকায় শীর্ষ স্থান আজও দখল করে আছে। দক্ষিণবঙ্গের ভোলাদ্বীপে মহিষের দইয়ের জনপ্রিয়তার জন্য বিভিন্ন অনুষ্ঠান, যেমন- বিবাহ, উৎসবপার্বণ এবং অন্যান্য বিশেষ অনুষ্ঠানে এটি পরিবেষণ করা হয়।
চুইঝালের মাংস
চুইঝাল নামক এক ধরনের মশলা দিয়ে এবং হাঁস, মুরগি, খাসি কিংবা গরুর মাংসের সমন্বয়ে তৈরি একটি ঐতিহ্যবাহী মাংসের তরকারি হচ্ছে চুইঝাল, যার উৎপত্তি দক্ষিণ-পশ্চিম বাংলাদেশের খুলনা অঞ্চলে। বিশেষ করে খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝালের মাংস খুব জনপ্রিয়। পাশাপাশি চুইঝাল দিয়ে মাছ কিংবা অন্যান্য তরকারি রান্না এবং বিভিন্ন ধরনের ভর্তা বা আচার তৈরিতেও ব্যবহার করা হয়। চুই এর শিকড়ের মধ্যে কাণ্ডের তুলনায় কড়া সুঘ্রাণ ও ঝাঁঝালো স্বাদ বেশি থাকার কারণে এটি কাণ্ডের তুলনায় বেশি ব্যবহৃত হয়। চুইঝাল দিয়ে রান্না করলে মাংসে একধরনের কড়া সুঘ্রাণ এবং ঝাল প্রকৃতির, ঝাঁঝালো ও টক স্বাদ যুক্ত হয় যা মাংসের মধ্যে ভিন্ন বৈশিষ্ট্যের স্বাদ এনে দেয়। রুটি, পরোটা, নান রুটি, কিংবা ভাত, পোলাও বা খিচুড়ির সঙ্গে চুইঝালের মাংসকে গরম গরম পরিবেশন করা যায়।
চিংড়ি মালাই কারি
চিংড়ি মালাই কারি একটি জনপ্রিয় তরকারি পদ যা চিংড়ি এবং নারকেল দুধ দিয়ে প্রস্তুত করা হয়। বাড়তি স্বাদের জন্য ঘি বা সরিষার তেল, পেঁয়াজ, হলুদ, মরিচ, রসুন সহ অন্যান্য মসলা ব্যবহার করা হয়। বিয়ে, উৎসব এবং অতিথি সেবায় চিংড়ির মালাইকারি পরিবেশন করা যায়।
সন্দেশ
সন্দেশ হচ্ছে দুধের ছানা এবং চিনি বা গুড় দিয়ে তৈরি একধরনের উপাদেয় মিষ্টান্ন। সন্দেশ এর জন্য বাংলাদেশের সাতক্ষীরা জেলা বিশেষ করে উল্লেখযোগ্য। সেখানকার বিখ্যাত সন্দেশের সুনাম দেশ ছাড়িয়ে বিদেশেও ছড়িয়ে পড়েছে। সাতক্ষীরার ক্ষীরসন্দেশ, সরপুরি, সাদা সন্দেশ, গুড়ের সন্দেশ, পেড়া সন্দেশের স্বাদ সত্যিই অতুলনীয়।
মহিষের দই
দক্ষিণবঙ্গের উল্লেখযোগ্য খাবারের মধ্যে অন্যতম ভোলা'র ঐতিহ্যবাহী মহিষের দই। স্থানীয়ভাবে যা ভৈষা দই নামে পরিচিত। উৎসব-পার্বণে ব্যাপক চাহিদাসম্পন্ন এই খাদ্যের প্রচলন শুরু হয় প্রায় ২শ’ বছর আগে, যখন ভোলার স্থানীয়রা মহিষের দুধ থেকে কাঁচা দধি উৎপাদন শুরু করে। ব্রিটিশ আমল থেকে শুরু হয়ে বর্তমানেও এটি সমান জনপ্রিয়। বঙ্গোপসাগরে অবস্থানরত দ্বীপ জেলা ভোলার ব্রান্ড হিসেবে পরিচিত মহিষের দুধের কাঁচা দধি। প্রায় দুই’শ বছরের ঐতিহ্যবাহী এই পদ অতিথি আপ্যায়নের অন্যতম প্রধান উপাদান। মহিষের দুধের কাঁচা টক দইয়ের চাহিদা রয়েছে দেশব্যাপী যা শুধুমাত্র গুড়, মিষ্টি অথবা চিনি দিয়ে নয়, পাশাপাশি মুড়ি, চিড়া ও খই দিয়েও খাওয়া যায়।
পরশুরামেশ্বর মন্দির
পরশুরামেশ্বর মন্দির ভারতের উড়িষ্যা রাজ্যের রাজধানী ভুবনেশ্বরে অবস্থিত। এটিকে ৭ম ও ৮ম শতকের মধ্যবর্তী শৈলোদ্ভব যুগের প্রাচীন ওড়িশিয় হিন্দু মন্দিরের মধ্যে শ্রেষ্ঠ সংরক্ষিত মন্দির হিসেবে বিবেচনা করা হয়। এটি হিন্দু দেবতা শিব এর মন্দির যা উড়িষ্যা রাজ্যের প্রাচীন মন্দিরগুলোর একটি। এটি ৬৫০ খ্রিষ্টাব্দের কাছাকাছি সময়ে নাগারা স্থাপত্যে নির্মিত বলে মনে করা হয়। মন্দিরটি দশম শতকের পূর্ববর্তী সময়ের সকল বৈশিষ্ট্য বহন করে। এটি পরশুরামেশ্বর জাতীয় মন্দিরগুলোর একটি মন্দির।
পরশুরামেশ্বর মন্দিরে একটি বিমান এবং একটি সমতলীয় প্রার্থনাস্থান রয়েছে। গোলাকার লম্বাটে উঁচু চূড়াটি ৪০.২৫ ফুট উঁচু, যাকে ‘বিমান’ বলা হয়। এটিই প্রথম মন্দির যার বিমান ছাড়াও ‘জগমোহন’ নামের আরেকটি নির্মিতি রয়েছে, যদিও অনেক মন্দির কেবল বিমান থাকে। শিবের মন্দির হলেও এতে শাক্তদের বিভিন্ন ছবি দেখা যায়, যা বিভিন্ন শাক্ত মন্দিরে থাকে। এটি ভুবনেশ্বরের প্রথম মন্দির যাতে সপ্তমাতৃকার(চামুণ্ডা, বারাহী, ইন্দ্রাণী, বৈষ্ণবী, কৌমারী, শিবানী এবং ব্রাহ্মী) প্রতীক রয়েছে। আর্কিওলজিক্যাল সার্ভে অফ ইন্ডিয়া মন্দিরটির রক্ষণাবেক্ষণ ও পরিচালনা করে থাকে। আষাঢ় মাসের পরশুরামাষ্টমী এ মন্দিরে উদযাপিত সবচেয়ে বড় উৎসব। উড়িষ্যা রাজ্যের পর্যটকদের কাছে মন্দিরটি একটি বিশেষ আকর্ষণ।
ইতিহাস
পরশুরামেশ্বর মন্দির, পরশুরামেশ্বর জাতীয় মন্দিরগুলোর একটি যেগুলো উড়িষ্যা রাজ্যর প্রাচীনতম মন্দির হিসেবে বিবেচিত। কতিপয় ঐতিহাসিক মনে করেন ৭ম শতকের শেষে শত্রুগুণেশ্বর, ভারতেশ্বর মন্দির এবং লক্ষ্মণেশ্বর মন্দির তৈরির ধারাবাহিকতায় মন্দিরটি ৮ম শতকের শুরুর দিকে নির্মিত হয়েছে। কে. সি. পাণিগ্রাহী এর নির্মাণকাল ৬৫০ খ্রি. বলে মনে করেন। ফার্গুসন মনে করেন ৫০০ অব্দের দিকে এর নির্মাণ শুরু হয়েছিল। দরজার উপর আটটি গ্রহ থাকায় অনেক বিশেষজ্ঞ এর নির্মাণকাল ৭ম শতকের মাঝামাঝি বলে মনে করেন কেননা পরবর্তীকালের মন্দিরগুলোতে নয়টি গ্রহের ছবি দেখা যায়।
শৈলোদ্ভবগণ পরশুরামেশ্বর মন্দির নির্মাণ করে। শিব ছিল তাদের গৃহদেবতা। তারা শাক্তমতের প্রতিও ভক্তিশীল ছিলেন, তাই মন্দিরের প্রাচীরে বিভিন্ন শাক্ত চিত্র অঙ্কিত হয়েছে। ১৯০৩ সালে ছাদ ও ভিতরের কিছু অংশ সামান্য পরিবর্তন করে মন্দিরটি সংস্কার করা হয়, তবে এর টিকে থাকা বেশিরভাগ অংশই মূল প্রাচীন নির্মাণ। পূর্ব উপকূলীয় অঞ্চলে অবস্থিত হওয়ায় অন্যান্য ওড়িশিয় মন্দিরের মত এটিও ১২শ-১৩শ শতকের মুসলিম আক্রমণে তেমন ক্ষতিগ্রস্ত হয় নি। বর্তমানে মন্দিরটি আর্কিওলজিক্যাল সার্ভে অফ ইন্ডিয়া দ্বারা একটি ‘টিকেটেড মনুমেন্ট’ হিসেবে রক্ষিত ও পরিচালিত হয়ে থাকে।
স্থাপত্য
উড়িষ্যার মন্দিরগুলোয় দুটি অংশ থাকে- বিমান এবং জগমোহন। পরশুরামেশ্বর মন্দিরই প্রথম মন্দির যার এই দুটি অংশ রয়েছে। এর আগের মন্দিরগুলোতে জগমোহন অংশটি ছিল না এবং পরবর্তী সময়ের মন্দিরগুলোতে ‘নাটমণ্ডপ’ এবং ‘ভোগমণ্ডপ’ নামে দুটি অতিরিক্ত অংশ যুক্ত হতে দেখা যায়। বিমানটি বর্গাকার, দেয়ালগুলো বিভিন্ন আকৃতির। এর ভিতরের জায়গার পরিমাপ ৯.৮৮ফুট * ৯.৭৫ ফুট এবং বাইরে থেকে ২৯.৩৩ ফুট * ২১ ফুট। উচ্চতা ৪০.২৫ ফুট। অমলক নামের একটি পাথরের গোলাকার চাকতি এর শিখরে অবস্থিত।